CELEX: 32006R1729
Language: fi
Date: 2006-11-23 00:00:00
Title: Komission asetus (EY) N:o 1729/2006, annettu 23 päivänä marraskuuta 2006 , yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja III muuttamisesta firokoksibin ja triklabendatsolin osalta   (ETA:n kannalta merkityksellinen teksti)

24.11.2006   
            
            
               FI
            
            
               Euroopan unionin virallinen lehti
            
            
               L 325/6
            
         
      KOMISSION ASETUS (EY) N:o 1729/2006,
   annettu 23 päivänä marraskuuta 2006,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja III muuttamisesta firokoksibin ja triklabendatsolin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 artiklan ja 4 artiklan kolmannen kohdan,
   ottaa huomioon eläinlääkekomitean muotoilemat Euroopan lääkeviraston lausunnot
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Hevoseläimissä havaittavien firokoksibijäämien enimmäismäärien vahvistamista koskevan hakemuksen arvioinnin perusteella ja tieteellisen validoinnin loppuun saattamiseksi katsotaan olevan asianmukaista sisällyttää kyseinen aine asetuksen (ETY) N:o 2377/90 liitteeseen III hevoseläimiin kuuluvien lajien osalta.
            
         
               (3)
            
            
               Triklabendatsoli sisältyy asetuksen (ETY) N:o 2377/90 liitteeseen I nautaeläinten ja lampaiden lihaksen, munuaisten ja maksan osalta, lukuun ottamatta eläimiä, jotka tuottavat maitoa elintarvikkeeksi. Kyseisten jäämien enimmäismäärien muuttamista koskevan hakemuksen arvioinnin perusteella katsotaan asianmukaiseksi sisällyttää triklabendatsoli kyseiseen liitteeseen ja muuttaa jäämien enimmäismääriä märehtijöiden lihaksen, rasvan, maksan ja munuaisten osalta, lukuun ottamatta eläimiä, jotka tuottavat maitoa elintarvikkeeksi.
            
         
               (4)
            
            
               Sen vuoksi olisi muutettava asetusta (ETY) N:o 2377/90.
            
         
               (5)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liitteet I ja III tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 21 päivästä tammikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2006.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 1451/2006 (EUVL L 271, 30.9.2006, s. 37).
   
      (2)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).
   
      LIITE
      A.   Lisätään seuraavat aineet asetuksen (ETY) N:o 2377/90 liitteeseen I:
      2.   Antiparasiittiset aineet
      2.1.   Sisäloislääkkeet
      2.1.3.   Bentsimidatsolit ja probentsimidatsolit
      
         
                     Farmakologisesti vaikuttava(t) aine(et)
                  
                  
                     Merkkijäämä
                  
                  
                     Eläinlajit
                  
                  
                     JEM
                  
                  
                     Kohdekudos
                  
               
                     ”Triklabendatsoli
                     
                  
                  
                     Uutettavissa olevien jäämien yhteismäärä, joka voidaan hapettaa ketotriklabendatsoliksi
                  
                  
                     Kaikki märehtijät (1)
                     
                  
                  
                     225 μg/kg
                  
                  
                     Lihas
                  
               
                     100 μg/kg
                  
                  
                     Rasva
                  
               
                     250 μg/kg
                  
                  
                     Maksa
                  
               
                     150 μg/kg
                  
                  
                     Munuaiset
                  
               
      B.   Lisätään seuraava aine asetuksen (ETY) N:o 2377/90 liitteeseen III:
      5.   Tulehduslääkkeet
      5.1.   Tulehduskipulääkkeet
      5.1.4.   Sulfonoidut fenyylilaktonit
      
         
                     Farmakologisesti vaikuttava(t) aine(et)
                  
                  
                     Merkkijäämä
                  
                  
                     Eläinlajit
                  
                  
                     JEM
                  
                  
                     Kohdekudos
                  
               
                     ”Firokoksibi
                         (2)
                     
                  
                  
                     Firokoksibi
                  
                  
                     
                        Hevoseläimet
                     
                  
                  
                     10 μg/kg
                  
                  
                     Lihas
                  
               
                     15 μg/kg
                  
                  
                     Rasva
                  
               
                     60 μg/kg
                  
                  
                     Maksa
                  
               
                     10 μg/kg
                  
                  
                     Munuaiset
                  
               
      
         (1)  Ei eläimille, jotka tuottavat maitoa elintarvikkeeksi.”
      
         (2)  Väliaikainen jäämän enimmäismäärä voimassa 1 päivään heinäkuuta 2007 asti.”